OKRESNÁ PROKURATÚRA VRANOV NAD TOPĽOU 
Nám. Slobody 5, 093 80 Vranov nad Topľou

Číslo: Pv 1063/14/7713	Vranov nad Topľou 18.02.2016 
EEČ: 2-61-10-2016

U Z N E S E N I E

Trestná vec:	obv. XXXXX 
Trestný čin:	Prečin Porušenie predpisov o štátnych technických opatreniach na označenie tovaru podľa § 279 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
povolanie: technik bezpečnosti
väzba: nie 
ktorý je trestne stíhaný pre trestný čin:
- Prečin Porušenie predpisov o štátnych technických opatreniach na označenie tovaru podľa § 279 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Vranov nad Topľou zo dňa 29.1.2015 spisová značka Pv 1063/14/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa XXXXX v čase o XXXXX hod. colníci Stanice colného úradu XXXXX - centrála vykonávali colný dohľad v katastri obce XXXXX, kde bolo na obecnej ceste spozorované osobné motorové vozidlo zn. XXXXX s TEČ: XXXXX v ktorom sedeli dvaja muži so zasvietenými svetlami a naštartovaným motorom, pričom po vystúpení hliadky zo služobného motorového vozidla s cieľom vykonať colnú a daňovú kontrolu predmetného vozidla, vodič rýchlo zošliapol plynový pedál, z miesta ušiel a stratil sa hliadke z dohľadu, kde následne v čase o XXXXX hod. dňa XXXXX bolo zistené, že dané vozidlo je odstavené vo dvore rodinného domu na XXXXX v obci XXXXX okr. XXXXX, kde k vozidlu došiel obvinený XXXXX a ďalšia osoba menom "XXXXX" utiekla na neznáme miesto, pričom pri kontrole neoploteného ovocného sadu a brehu potoka, ktorý sa nachádzal za dvorom predmetného rodinného domu bolo zistené, že sa tam nachádzalo 5 ks farebných plastových vriec s obsahom 2.310 spotrebiteľských balení cigariet zn. JIN LING  po 20 ks v krabičke t.j. 46.200 ks cigariet v dĺžke tabakového povrazca do 80 mm, všetky bez platnej slovenskej kontrolnej známky, čím takto neoprávneným prepravovaním a prechovávaním cigariet v rozpore s ustanovením  § 9 a § 10  zákona č. 106/2004 Z.z. o spotrebnej dani z tabakových výrobkov, v znení neskorších predpisov, bol spôsobený pre Slovenskú republiku finančný únik na spotrebnej dani z tabakových výrobkov vo výške XXXXX-€. 

Uznesením prokurátora Okresnej prokuratúry Vranov nad Topľou zo dňa 29.1.2015, spisová značka Pv 1063/14/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
     Uznesením tunajšej Okresnej prokuratúry sp. zn.  Pv 1063/14/7713-6 zo dňa 29.01.2015 bolo podľa § 216 ods. 1 Trestného poriadku podmienečne zastavené trestné stíhanie obvineného XXXXX vedené pre prečin porušenia predpisov o štátnych technických opatreniach na označenie tovaru podľa § 279 ods. 1, ods. 2 písm. a/ Trestného zákona, ktorého sa dopustil na tom skutkovom základe, ako je to uvedené vo výrokovej časti rozhodnutia.

Vyššie uvedená skúšobná doba uplynula dňa 07.02.2016. 

Dozorujúci prokurátor vyžiadal správu o povesti obvineného počas skúšobnej doby  z miesta trvalého bydliska a taktiež zabezpečil aktuálny odpis z registra trestov. Bolo zistené, že obvinený počas skúšobnej doby viedol riadny život, nie je známy prípad porušenia občianskeho spolužitia. Podľa aktuálneho odpisu z registra trestov obvinený nemá novší záznam. 

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

Podľa § 217 ods. 4  Trestného poriadku právoplatnosťou uznesenia o tom že sa obvinený osvedčil nastavajú účinky zastavenia trestného stíhania /§ 9 ods. 1 písm. e/ Trestného poriadku/.

     Vzhľadom na vyššie uvedené bolo potrebné rozhodnúť tak ako je uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

Mgr. Maroš Kuruc
prokurátor